ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๘๒๐ (พ.ศ. ๒๕๕๐)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๑ ในเขตกรุงเทพมหานครและจังหวัดที่มีเส้นทางต่อเนื่องจำนวน ๒ เส้นทางให้มีรายละเอียดเส้นทางผ่านห้างสรรพสินค้าเทสโก้โลตัสและห้างสรรพสินค้าฟิวเจอร์พาร์ค[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๔๙๙ (พ.ศ. ๒๕๔๗) ประกาศ ณ วันที่ ๒๑ ธันวาคม ๒๕๔๗กำหนดเส้นทางสำหรับการขนส่งประจำทางด้วยรถโดยสาร หมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ๑๘๗หมู่บ้านเอื้ออาทรคลอง ๓ - ท่าน้ำสี่พระยา และสายที่ ๑๘๘ สถาบันเทคโนโลยีราชมงคล(จังหวัดปทุมธานี) - สถานีขนส่งผู้โดยสารกรุงเทพมหานคร (จตุจักร) นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวอาศัยอำนาจตามความในมาตรา ๑๙ (๒)แห่งพระราชบัญญัติการขนส่งทางบกพ.ศ. ๒๕๒๒ประกอบกับมติคณะกรรมการควบคุมการขนส่งทางบกกลาง ในการประชุมครั้งที่๑๒/๒๕๕๐เมื่อวันที่ ๑๗ กรกฎาคม ๒๕๕๐ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๑ในเขตกรุงเทพมหานครและจังหวัดที่มีเส้นทางต่อเนื่อง จำนวน ๒ เส้นทาง คือ สายที่๑๘๗ หมู่บ้านเอื้ออาทร คลอง ๓ - ท่าน้ำสี่พระยา และสายที่ ๑๘๘สถาบันเทคโนโลยีราชมงคล (จังหวัดปทุมธานี) - สถานีขนส่งผู้โดยสารกรุงเทพมหานคร(จตุจักร)ให้มีรายละเอียดเส้นทางผ่านห้างสรรพสินค้าเทสโก้โลตัสและห้างสรรพสินค้าฟิวเจอร์พาร์คและเปลี่ยนชื่อเส้นทางสายที่ ๑๘๘ สถาบันเทคโนโลยีราชมงคล (จังหวัดปทุมธานี) -สถานีขนส่งผู้โดยสารกรุงเทพมหานคร (จตุจักร) เป็นมหาวิทยาลัยเทคโนโลยีราชมงคลธัญบุรี - สถานีขนส่งผู้โดยสารกรุงเทพมหานคร (จตุจักร)โดยให้ใช้รายละเอียดเส้นทางดังต่อไปนี้สายที่๑๘๗ หมู่บ้านเอื้ออาทร คลอง ๓ - ท่าน้ำสี่พระยาเที่ยวไปเริ่มต้นจากหมู่บ้านเอื้ออาทร คลอง ๓ ไปตามถนนเลียบคลอง ๓แยกซ้ายไปตามทางหลวงแผ่นดินหมายเลข ๓๐๕ (ถนนรังสิต - นครนายก)กลับรถไปตามเส้นทางเดิม ถึงรังสิตลอดใต้สะพานข้ามคลองรังสิตแยกขวาไปตามถนนพหลโยธิน ผ่านห้างสรรพสินค้าเทสโก้โลตัสขึ้นสะพานกลับรถไปตามถนนพหลโยธินผ่านห้างสรรพสินค้าฟิวเจอร์พาร์ค แยกขวาไปตามถนนวิภาวดีรังสิตแยกขวาไปตามถนนดินแดง ถนนราชวิถี ถึงอนุสาวรีย์ชัยสมรภูมิ แยกซ้ายไปตามถนนพญาไทถึงแยกสามย่าน ไปตามถนนสี่พระยา แยกซ้ายไปตามถนนนเรศ แยกขวาไปตามถนนสุรวงศ์แยกขวาไปตามถนนเจริญกรุง แยกซ้ายไปตามซอยเจริญกรุง ๓๐จนสุดเส้นทางที่ท่าน้ำสี่พระยาเที่ยวกลับเริ่มต้นจากท่าน้ำสี่พระยา ไปตามถนนสี่พระยา แล้วไปตามเส้นทางเดิมจนสุดเส้นทางที่หมู่บ้านเอื้ออาทร คลอง ๓ช่วงหมู่บ้านเอื้ออาทร คลอง ๓ - ท่าน้ำสี่พระยา(ทางด่วน)เที่ยวไปเริ่มต้นจากหมู่บ้านเอื้ออาทร คลอง ๓ ไปตามถนนเลียบคลอง ๓แยกซ้ายไปตามทางหลวงแผ่นดินหมายเลข ๓๐๕ (ถนนรังสิต - นครนายก)กลับรถไปตามเส้นทางเดิม ถึงรังสิตลอดใต้สะพานข้ามคลองรังสิตแยกขวาไปตามถนนพหลโยธิน ผ่านห้างสรรพสินค้าเทสโก้โลตัส ขึ้นสะพานกลับรถไปตามถนนพหลโยธินผ่านห้างสรรพสินค้าฟิวเจอร์พาร์ค แยกขวาไปตามถนนวิภาวดีรังสิต ขึ้นทางยกระดับที่ด่านแจ้งวัฒนะไปตามทางยกระดับอุตราภิมุข ลงทางยกระดับที่ด่านดินแดง ไปตามถนนวิภาวดีรังสิตแยกขวาไปตามถนนดินแดง ถนนราชวิถี ถึงอนุสาวรีย์ชัยสมรภูมิ แยกซ้ายไปตามถนนพญาไทถึงแยกสามย่าน ไปตามถนนสี่พระยา แยกซ้ายไปตามถนนนเรศแยกขวาไปตามถนนสุรวงศ์แยกขวาไปตามถนนเจริญกรุง แยกซ้ายไปตามซอยเจริญกรุง ๓๐จนสุดเส้นทางที่ท่าน้ำสี่พระยาเที่ยวกลับเริ่มต้นจากท่าน้ำสี่พระยา ไปตามถนนสี่พระยา แล้วไปตามเส้นทางเดิมจนสุดเส้นทางที่หมู่บ้านเอื้ออาทร คลอง ๓สายที่๑๘๘ มหาวิทยาลัยเทคโนโลยีราชมงคลธัญบุรี -สถานีขนส่งผู้โดยสารกรุงเทพมหานคร(จตุจักร)เริ่มต้นจากมหาวิทยาลัยเทคโนโลยีราชมงคลธัญบุรีไปตามถนนเลียบคลอง ๖ แยกขวาไปตามทางหลวงแผ่นดินหมายเลข ๓๐๕ (ถนนรังสิต - นครนายก)ถึงรังสิต ลอดใต้สะพานข้ามคลองรังสิตแยกขวาไปตามถนนพหลโยธินผ่านห้างสรรพสินค้าเทสโก้โลตัส ขึ้นสะพานกลับรถไปตามถนนพหลโยธินผ่านห้างสรรพสินค้าฟิวเจอร์พาร์ค แยกขวาไปตามถนนกำแพงเพชร แยกขวาไปตามถนนกำแพงเพชร๒ จนสุดเส้นทางที่สถานีขนส่งผู้โดยสารกรุงเทพมหานคร (จตุจักร)ประกาศณ วันที่ ๒๘ สิงหาคม พ.ศ. ๒๕๕๐สุรชัยธารสิทธิ์พงษ์รองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางปริยานุช/ผู้จัดทำ๓๐ตุลาคม ๒๕๕๐[๑]ราชกิจจานุเบกษา เล่ม ๑๒๔/ตอนที่ ๘๘ ง/หน้า ๑๙๗/๑๘ ตุลาคม ๒๕๕๐